CELEX: 62018TA0485
Language: bg
Date: 2020-02-06 00:00:00
Title: Дело T-485/18: Решение на Общия съд от 6 февруари 2020 г. — Compañia de Tranvías de la Coruña/Комисия (Достъп до документи — Регламент (ЕО) № 1049/2001 — Документи на Комисията, свързани с тълкуването на разпоредба от правото на Съюза — Документи, издадени от трето лице — Документи, произхождащи от държава членка — Регламент (ЕО) № 1370/2007 — Частичен отказ на достъп — Пълен отказ на достъп — Задължение за мотивиране — Изключение, свързано със защитата на съдебните процедури — По-висш обществен интерес)

23.3.2020   
            
            
               BG
            
            
               Официален вестник на Европейския съюз
            
            
               C 95/23
            
         
      Решение на Общия съд от 6 февруари 2020 г. — Compañia de Tranvías de la Coruña/Комисия
      (Дело T-485/18) (1)
      
      (Достъп до документи - Регламент (ЕО) № 1049/2001 - Документи на Комисията, свързани с тълкуването на разпоредба от правото на Съюза - Документи, издадени от трето лице - Документи, произхождащи от държава членка - Регламент (ЕО) № 1370/2007 - Частичен отказ на достъп - Пълен отказ на достъп - Задължение за мотивиране - Изключение, свързано със защитата на съдебните процедури - По-висш обществен интерес)
      (2020/C 95/28)
      Език на производството: английски
      
         Страни
      
      
         Жалбоподател: Compañía de Tranvías de la Coruña, SA (Ла Коруня, Испания) (представител: J. Monrabà Bagan, адвокат)
      
         Ответник: Европейска комисия (представители: W. Mölls и C. Ehrbar)
      
         Предмет
      
      Искане на основание член 263 ДФЕС за отмяна на решението на Комисията от 7 юни 2018 г., с което се отказва изцяло или частично да се предостави достъп на жалбоподателя до документи във връзка с изпратеното на Френската република становище на Комисията относно валидността на договора за линиите на метро до 2039 г.
      
         Диспозитив
      
      
                  1)
               
               
                  Отменя решението на Европейската комисия от 7 юни 2018 г., с което се отказва частично или напълно да се предостави на Compañía de Tranvías de la Coruña, SA достъп до документи във връзка със становището на Комисията, предадено на Френската република, относно валидността на договора за линиите на метро до 2039 г., в частта му, в която се отказва частично достъпа до данни, различни от лични данни, съдържащи се в писмото на Комисията от 25 октомври 2010 г. до френските власти и в писмата на заместник-председателя на Комисията г н Kallas от 27 юли 2012 г. и 5 юни 2013 г. до RATP.
               
            
                  2)
               
               
                  Отхвърля жалбата в останалата ѝ част.
               
            
                  3)
               
               
                  Осъжда Комисията да заплати направените от нея съдебни разноски и една пета от съдебните разноски на Compañía de Tranvías de la Coruña.
               
            
                  4)
               
               
                  Осъжда Compañía de Tranvías de la Coruña да понесе четири пети от направените от нея съдебни разноски.
               
            
         (1)  ОВ C 381, 22.10.2018 г.